Diari Oficial de la Generalitat Valenciana


Sumari del DOGV 4240, del 02-05-2002 (2002/4286)

Informació pública de l'assemblea general ordinària d'esta caixa rural.
-----------------------------------------------------------------------

### Dades del document

Número de DOGV
:   4240

Data del DOGV
:   02-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4286


Organisme emissor
:   Caixa Rural la Vall San Isidro, COOP Crèd. V.

Tipus de document
:   Anunci

Informació pública de l'assemblea general ordinària d'esta caixa rural. [2002/X4286]
  
En compliment de l'acord adoptat pel Consell Rector d'esta entitat i de conformitat amb allò establit legalment i estatutàriament, es convoca a tots els socis de la Caixa Rural la Vall Sant Isidre, S. Coop. Crèdit V., per a realitzar assemblea general ordinària, al seu domicili social, situat a la Vall d'Uixó, avinguda Cor de Jesús número 1, el pròxim dia 31 de maig de 2002, a les 21.30 hores en primera convocatòria i a les 22 hores en segona, a fi de tractar els distints punts del següent
  
Orde del dia
  
1r. Examen i aprovació, si fa el cas, dels comptes anuals de l'entitat corresponents a l'exercici tancat al 31.12.2001 (balanç, compte de pèrdues i guanys, memòria, informe de gestió i informe d'auditoria), així com de la gestió del Consell Rector.
  
2n. Proposta sobre distribució dels excedents de l'exercici.
  
3r. Aprovació, si fa el cas, de la liquidació del pressupost d'ingressos i despeses del Fons de Formació i Promoció Cooperatiu de l'exercici 2001, i el seu pla d'inversions i despeses per a l'exercici en curs.
  
4t. Elecció d'auditors externs de comptes per als comptes anuals i l'informe de gestió de l'exercici 2002.
  
5é. Elecció per a la renovació estatutària de membres titulars i suplents del Consell Rector, així com per a la designació dels integrants de la Comissió de Recursos.
  
6é. Modificació dels articles 16, 32, 33, 34, 35, 37, 44, 59 dels Estatuts Socials pels quals es regeix esta entitat, a l'objecte d'establir el vot plural en relació a les aportacions de cada soci en el capital social.
  
7é. Delegar i habilitar el Consell Rector per a elevar a instrument públic els acords de l'assemblea general que exigisquen tal formalitat o hagen d'inscriure's als registres públics, així com per a executar els acords esmentats; i se'l facultarà per a la interpretació, aplicació i desenvolupament dels que ho precisaran.
  
8é. Suggeriments i preguntes al Consell Rector en relació amb els afers expressats en la convocatòria.
  
9é . Decisió sobre aprovació de l'acta. Designació de socis a l'efecte.
  
La Vall d'Uixó, 22 d'abril de 2002.- El president del Consell Rector: Vicente Ambou Soriano.
  
Nota: conformement amb el que disposa l'article 8 lletra b dels Estatuts Socials de l'entitat, els comptes anuals, la memòria escrita de les activitats de la Cooperativa, o informe de gestió, l'informe d'auditoria i altres documents sobre els quals ha de decidir l'assemblea, es troben a disposició dels socis al domicili social i en qualsevol de les oficines de l'entitat. Alhora i de forma expressa es fa constar que es troba a disposició dels socis l'informe del Consell Rector sobre la modificació dels articles dels estatuts que se sotmeten a l'aprovació de l'assemblea, així com el text modificat.
  
Règim de consultes i horari: fins al dia de la realització de l'assemblea inclusivament, i durant l'horari d'oficines, tret dels dies inhàbils.